

SMILTENES NOVADA PAŠVALDĪBA

**SMILTENES NOVADA SOCIĀLAIS DIENESTS**

Reģ. Nr.40900038133, Dārza iela 11, Smiltene, Smiltenes novads, LV-4729

tālr. 64707573, e-pasts [soc.dienests@smiltenesnovads.lv](mailto:soc.dienests@smiltenesnovads.lv)

Datums skatāms laika zīmogā. Nr. SNSD/24/1.7/178

Uz SNP/24/4.6/821

**Latvijas daudzbērnu ģimeņu biedrību apvienība, Biedrība**

Nosūtīšanai e-adresē:\_PRIVATE@40008003700 Paceplīša iela 10 , Rīga, Latvija

laiks.gimenei@gmail.com

**Par pašvaldības brīvprātīgajām iniciatīvām daudzbērnu ģimeņu atbalstam**

Smiltenes novada pašvaldība (turpmāk – Pašvaldība), Smiltenes novada Sociālais dienests saņēma Jūsu vēstuli ar aicinājumu sniegt informāciju par brīvprātīgajām iniciatīvas atbalsta veidiem daudzbērnu ģimenēm, kuru aprūpē ir vismaz trīs bērni, to skaitā audžuģimenē ievietoti un aizbildnībā esoši bērni.

Pašvaldība īsteno brīvprātīgās iniciatīvas iedzīvotāju un dažādu sociālo grupu interešu atbalstam ikvienā jautājumā **saskaņā ar pašvaldību saistošajiem noteikumiem**, ja tas nav Saeimas, Ministru kabineta, ministriju, citu valsts pārvaldes iestāžu, tiesas kompetencē vai arī ja šāda darbība nav aizliegta ar normatīvo aktu. Brīvprātīgās iniciatīvas plāno un finansējumu to izpildei nodrošina, ja tas netraucē pašvaldības kompetencē esošo autonomo funkciju un deleģēto pārvaldes uzdevumu izpildei.

Pašvaldībai nozīmīga vērtība ir iedzīvotāji, ģimenes, kuras audzina bērnus, kas veicina novada stabilitāti, labklājību un sekmē stabilu novada attīstību un nākotni.

Pašvaldībā ir vairāki saistošie noteikumi, kuros paredzēts atbalsts daudzbērnu ģimenēm:

1. Smiltenes novada pašvaldības domes 2023.gada 25.janvāra saistošie noteikumi **Nr.** 3/23 **Par brīvprātīgās iniciatīvas pabalstiem Smiltenes novada pašvaldībā** <https://likumi.lv/ta/id/339231-par-brivpratigas-iniciativas-pabalstiem-smiltenes-novada-pasvaldiba>
2. Smiltenes novada pašvaldības domes 2021.gada 25.augustā saistošie noteikumi Nr. 6/21 **Par līdzfinansējuma samaksas kārtību Smiltenes novada pašvaldības dibinātajās profesionālās ievirzes izglītības iestādēs** <https://likumi.lv/ta/id/326443-par-lidzfinansejuma-samaksas-kartibu-smiltenes-novada-pasvaldibas-dibinatajas-profesionalas-ievirzes-izglitibas-iestades>

Lai saņemtu sasitošos noteikumos noteikto atbalstu daudzbērnu ģimenēm, tas tiek apliecināts ar ģimenei izsniegto 3+ karti bez materiālā stāvokļa izvērtēšanas.

Noteiktie atbalsta veidi ir:

1. Bērna piedzimšanas pabalsts -400 euro par katru bērnu(jebkurai novada ģimenei);
2. Līdzfinansējums ēdināšanas pakalpojumam:

- Smiltenes novada pašvaldībā esošās pirmsskolas izglītības iestādēs – 100% apmērā;

- vispārējās izglītības iestādēs - 100% apmērā (t.sk. ārpus novada teritorijas);

- profesionālās izglītības iestādēs – līdz 3 euro dienā; (pieņemts, bet vēl nav spēkā);

3) Atbalsts profesionālās ievirzes izglītības ieguvei;(Mākslas skolās, Mūzikas skolā, Sporta skolā)

4) Atbalsts interešu izglītības ieguvei;

5) Ziemassvētku salduma paciņas.

Smiltenes novada Sociālais dienests piekrīt turpmākai partnerībai ar Latvijas Daudzbērnu ģimeņu apvienību aktīva dialoga un informācijas apmaiņas veidošanai jautājumos, kas skar ģimeņu ar bērniem labklājību. Labprāt piedalītos kopīgās tikšanās, semināros vai citos formātos, lai pārrunātu aktuālās problēmas un plānotu kopīgas rīcības turpmākam atbalstam daudzbērnu ģimenēm.

Sociālā dienesta vadītāja Inta Siliņa

Inta Siliņa 64707865

inta.silina@smiltenesnovads.lv